CELEX: 32022D0818
Language: sk
Date: 2022-05-24 00:00:00
Title: Vykonávacie rozhodnutie Komisie (EÚ) 2022/818 z 24. mája 2022 o schválení účtovných závierok platobných agentúr Spojeného kráľovstva, pokiaľ ide o výdavky financované z Európskeho poľnohospodárskeho fondu pre rozvoj vidieka (EPFRV) za rozpočtový rok 2021 [oznámené pod číslom C(2022) 3305] (Iba anglické znenie je autentické)

25.5.2022   
               
               
                  SK
               
               
                  Úradný vestník Európskej únie
               
               
                  L 146/101
               
            
         VYKONÁVACIE ROZHODNUTIE KOMISIE (EÚ) 2022/818
         z 24. mája 2022
         o schválení účtovných závierok platobných agentúr Spojeného kráľovstva, pokiaľ ide o výdavky financované z Európskeho poľnohospodárskeho fondu pre rozvoj vidieka (EPFRV) za rozpočtový rok 2021
         
            
               [oznámené pod číslom C(2022) 3305]
            
         
         (Iba anglické znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 51 v spojení s článkami 131 a 138 Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu,
         po porade s Výborom pre poľnohospodárske fondy,
         keďže:
         
                     (1)
                  
                  
                     Podľa článku 51 nariadenia (EÚ) č. 1306/2013 musí Komisia na základe ročných účtovných závierok, ktoré predložilo Spojené kráľovstvo spolu s informáciami požadovanými na schválenie účtovných závierok a audítorským stanoviskom k úplnosti, presnosti a vecnej správnosti účtovnej závierky a správami certifikačných orgánov, schváliť účtovné závierky platobných agentúr uvedených v článku 7 uvedeného nariadenia do 31. mája roka nasledujúceho po danom rozpočtovom roku.
                  
               
                     (2)
                  
                  
                     V súlade s článkom 39 nariadenia (EÚ) č. 1306/2013 sa poľnohospodársky rozpočtový rok začína 16. októbra roku N – 1 a končí sa 15. októbra roku N. V rámci schvaľovania účtovných závierok za rozpočtový rok 2021 by sa na účely zosúladenia referenčného obdobia pre výdavky Európskeho poľnohospodárskeho fondu pre rozvoj vidieka (EPFRV) s referenčným obdobím pre výdavky Európskeho poľnohospodárskeho záručného fondu (EPZF) mali zohľadniť výdavky, ktoré Spojenému kráľovstvu vznikli od 16. októbra 2020 do 15. októbra 2021, ako sa stanovuje v článku 11 ods. 1 vykonávacieho nariadenia Komisie (EÚ) č. 908/2014 (2).
                  
               
                     (3)
                  
                  
                     V článku 33 ods. 2 druhom pododseku vykonávacieho nariadenia (EÚ) č. 908/2014 sa stanovuje, že sumy, ktoré sú vymáhateľné od Spojeného kráľovstva alebo splatné Spojenému kráľovstvu v súlade s rozhodnutím o schválení účtovných závierok uvedeným v článku 33 ods. 1 uvedeného nariadenia, sa majú určiť odpočítaním priebežných platieb za príslušný rozpočtový rok od výdavkov uznaných za daný rok v súlade s článkom 33 ods. 1 Komisia túto sumu odpočíta od nasledujúcej priebežnej platby alebo ju k nej pripočíta.
                  
               
                     (4)
                  
                  
                     Komisia skontrolovala informácie, ktoré jej predložilo Spojené kráľovstvo, a oznámila Spojenému kráľovstvu výsledky svojich kontrol spolu s navrhovanými zmenami.
                  
               
                     (5)
                  
                  
                     Ročné účtovné závierky platobných agentúr Spojeného kráľovstva „Department of Agriculture, Environment and Rural Affairs“, „The Scottish Government Rural Payment and Inspection Directorate“, „Welsh Government“ a „Rural Payments Agency“ a ich sprievodné dokumenty umožňujú Komisii prijať rozhodnutie o úplnosti, presnosti a vecnej správnosti predložených ročných účtovných závierok.
                  
               
                     (6)
                  
                  
                     V článku 36 ods. 3 prvom pododseku písm. b) nariadenia (EÚ) č. 1306/2013 sa stanovuje, že priebežné platby sa majú vykonať bez toho, aby sa prekročila celková výška naplánovaného príspevku z EPFRV. Podľa článku 23 ods. 2 vykonávacieho nariadenia (EÚ) č. 908/2014 v prípade, že kumulovaný súčet vyhlásení o výdavkoch prekročí celkovú výšku naplánovaného príspevku pre program rozvoja vidieka, suma, ktorá sa má vyplatiť, sa musí znížiť na naplánovanú sumu bez toho, aby bol dotknutý strop stanovený v článku 34 ods. 2 nariadenia (EÚ) č. 1306/2013. Zníženú sumu Komisia uhradí neskôr po prijatí zmeneného finančného plánu alebo pri uzavretí programového obdobia.
                  
               
                     (7)
                  
                  
                     V súlade s článkom 75 ods. 1 štvrtým pododsekom nariadenia (EÚ) č. 1306/2013 sa pravidlá týkajúce sa platobných lehôt pre opatrenia v rámci rozvoja vidieka v súvislosti s integrovaným administratívnym a kontrolným systémom uplatňujú od roku podania žiadosti 2019. Zníženia za nedodržanie posledných platobných lehôt vypočítané v súlade s článkom 5a delegovaného nariadenia Komisie (EÚ) č. 907/2014 (3) sa riadia postupom stanoveným v článkoch 40 a 41 nariadenia (EÚ) č. 1306/2013 a majú sa zohľadniť v tomto rozhodnutí na rozpočtový rok 2021. Tieto zníženia možno v prípade potreby preskúmať aj v rámci postupu overenia súladu podľa článku 52 nariadenia (EÚ) č. 1306/2013.
                  
               
                     (8)
                  
                  
                     Podľa článku 54 ods. 2 nariadenia (EÚ) č. 1306/2013 by malo Spojené kráľovstvo znášať 50 % finančných dôsledkov spojených s nevymožením súm, pri ktorých sa zistili nezrovnalosti, ak sa predmetné sumy nevymohli do štyroch rokov od dátumu žiadosti o vrátenie prostriedkov alebo do ôsmich rokov, ak je vymáhanie predmetom vnútroštátneho súdneho konania. V článku 54 ods. 4 nariadenia (EÚ) č. 1306/2013 sa Spojenému kráľovstvu ukladá povinnosť pripojiť k ročnej účtovnej závierke, ktorú podľa článku 29 vykonávacieho nariadenia (EÚ) č. 908/2014 musí predložiť Komisii, certifikovanú tabuľku so sumami, ktoré má Spojené kráľovstvo znášať podľa článku 54 ods. 2 nariadenia (EÚ) č. 1306/2013. Pravidlá plnenia povinnosti Spojeného kráľovstva vykazovať sumy, ktoré sa majú vymáhať, sú stanovené vo vykonávacom nariadení (EÚ) č. 908/2014. Príloha II k vykonávaciemu nariadeniu (EÚ) č. 908/2014 obsahuje vzor tabuľky, ktorú je Spojené kráľovstvo povinné použiť na predloženie informácií o sumách, ktoré sa majú vymáhať. Komisia by na základe tabuliek vyplnených Spojeným kráľovstvom mala rozhodnúť o finančných dôsledkoch súvisiacich s prípadmi, keď sa do štyroch, resp. ôsmich rokov nepodarilo vymôcť sumy, pri ktorých sa zistili nezrovnalosti.
                  
               
                     (9)
                  
                  
                     Podľa článku 54 ods. 3 nariadenia (EÚ) č. 1306/2013 sa môže Spojené kráľovstvo v riadne odôvodnených prípadoch rozhodnúť, že vo vymáhaní nebude pokračovať. Takéto rozhodnutie možno prijať iba vtedy, ak je súhrn už vynaložených a predpokladaných ďalších nákladov vyšší ako vymáhaná suma, alebo ak sa preukáže, že danú sumu nemožno vymôcť z dôvodu platobnej neschopnosti dlžníka alebo osôb právne zodpovedných za nezrovnalosť, pričom je táto platobná neschopnosť zaznamenaná a uznaná na základe vnútroštátneho práva. Ak sa dané rozhodnutie prijalo do štyroch rokov od dátumu žiadosti o vrátenie prostriedkov alebo do ôsmich rokov v prípade, že je vymáhanie predmetom vnútroštátneho súdneho konania, rozpočet Únie by mal znášať 100 % finančných dôsledkov spojených s nevymožením predmetných súm. Sumy, ktoré sa Spojené kráľovstvo rozhodlo nevymáhať, a dôvody jeho rozhodnutia sa uvádzajú v súhrnnej správe uvedenej v článku 54 ods. 4 uvedeného nariadenia v spojení s článkom 102 ods. 1 prvým pododsekom písm. c) bodom iv) uvedeného nariadenia. Takéto sumy by sa preto Spojenému kráľovstvu nemali účtovať, a preto ich znáša rozpočet Únie.
                  
               
                     (10)
                  
                  
                     V tomto rozhodnutí by sa mali zohľadniť aj sumy, ktoré sa Spojenému kráľovstvu ešte majú účtovať v dôsledku uplatnenia článku 54 ods. 2 nariadenia (EÚ) č. 1306/2013 za programové obdobie EPFRV 2007 – 2013.
                  
               
                     (11)
                  
                  
                     V súlade s článkom 51 nariadenia (EÚ) č. 1306/2013 by týmto rozhodnutím nemali byť dotknuté rozhodnutia, ktoré Komisia môže prijať neskôr s cieľom vylúčiť z financovania zo zdrojov Únie výdavky, ktoré sa nevynaložili v súlade s pravidlami Únie,
                  
               PRIJALA TOTO ROZHODNUTIE:
         
            Článok 1
            Týmto sa schvaľujú účtovné závierky platobných agentúr Spojeného kráľovstva „Department of Agriculture, Environment and Rural Affairs“, „The Scottish Government Rural Payment and Inspection Directorate“, „Welsh Government“ a „Rural Payments Agency“ týkajúce sa výdavkov financovaných z Európskeho poľnohospodárskeho fondu pre rozvoj vidieka (EPFRV) za rozpočtový rok 2021, ktoré spadajú do programového obdobia 2014 – 2020.
            Sumy, ktoré sú vymáhateľné od Spojeného kráľovstva alebo splatné Spojenému kráľovstvu v rámci každého programu rozvoja vidieka podľa tohto rozhodnutia, sa uvádzajú v prílohe I.
         
         
            Článok 2
            Sumy, ktoré sa majú účtovať Spojenému kráľovstvu v dôsledku uplatnenia článku 54 ods. 2 nariadenia (EÚ) č. 1306/2013 za programové obdobie EPFRV 2014 – 2020 a 2007 – 2013, sa uvádzajú v prílohe II k tomuto rozhodnutiu.
         
         
            Článok 3
            Zníženia za nedodržanie posledných platobných lehôt v súlade s článkom 75 ods. 1 nariadenia (EÚ) č. 1306/2013 v rámci každého programu rozvoja vidieka sú stanovené v prílohe III k tomuto rozhodnutiu.
         
         
            Článok 4
            Týmto rozhodnutím nie sú dotknuté budúce rozhodnutia o overení súladu, ktoré Komisia môže prijať v súlade s článkom 52 nariadenia (EÚ) č. 1306/2013 s cieľom vylúčiť z financovania zo zdrojov Únie výdavky, ktoré sa nevynaložili v súlade s pravidlami Únie.
         
         
            Článok 5
            Toto rozhodnutie je určené Spojenému kráľovstvu Veľkej Británie a Severného Írska.
         
         
            V Bruseli 24. mája 2022
            
               
                  Za Komisiu
               
               Janusz WOJCIECHOWSKI
               
                  člen Komisie
               
            
         
         
            (1)  Ú. v. EÚ L 347, 20.12.2013, s. 549.
         
            (2)  Vykonávacie nariadenie Komisie (EÚ) č. 908/2014 zo 6. augusta 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 vzhľadom na platobné agentúry a ostatné orgány, finančné hospodárenie, schvaľovanie účtovných závierok, pravidlá kontroly, zábezpeky a transparentnosť (Ú. v. EÚ L 255, 28.8.2014, s. 59).
         
            (3)  Delegované nariadenie Komisie (EÚ) č. 907/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o platobné agentúry a ostatné orgány, finančné hospodárenie, schvaľovanie účtovných závierok, zábezpeky a používanie eura (Ú. v. EÚ L 255, 28.8.2014, s. 18).
      
      
         
            PRÍLOHA I
            Schválené výdavky z EPFRV členené podľa programov rozvoja vidieka za rozpočtový rok 2021
            
               Sumy (podľa jednotlivých programov), ktoré sa majú od Spojeného kráľovstva vymôcť alebo sa mu majú vyplatiť
            
            
               Schválené programy s vykázanými výdavkami za EPFRV 2014 – 2020
            
            
                        v EUR
                     
                  
                         
                     
                     
                        CCI
                     
                     
                        Výdavky za rok 2021
                     
                     
                        Opravy
                     
                     
                        Spolu
                     
                     
                        Sumy, ktoré nemožno znova použiť
                     
                     
                        Akceptovaná suma schválená za rozpočtový rok 2021
                     
                     
                        Priebežné platby refundované Spojenému kráľovstvu za daný rozpočtový rok
                     
                     
                        Suma, ktorá sa má od Spojeného kráľovstvo vymôcť (–) alebo sa mu má vyplatiť (+)
                     
                  
                         
                     
                     
                         
                     
                     
                        i
                     
                     
                        ii
                     
                     
                        iii = i + ii
                     
                     
                        iv
                     
                     
                        v = iii – iv
                     
                     
                        vi
                     
                     
                        vii = v – vi
                     
                  
                        UK
                     
                     
                        2014UK06RDRP001
                     
                     
                        433 836 361,18 
                     
                     
                        0,00 
                     
                     
                        433 836 361,18 
                     
                     
                        0,00 
                     
                     
                        433 836 361,18 
                     
                     
                        433 840 583,96 
                     
                     
                        -4 222,78 
                     
                  
                        UK
                     
                     
                        2014UK06RDRP002
                     
                     
                        31 916 683,06 
                     
                     
                        0,00 
                     
                     
                        31 916 683,06 
                     
                     
                        0,00 
                     
                     
                        31 916 683,06 
                     
                     
                        31 916 983,22 
                     
                     
                        - 300,16 
                     
                  
                        UK
                     
                     
                        2014UK06RDRP003
                     
                     
                        93 984 744,63 
                     
                     
                        -4 954,05 
                     
                     
                        93 979 790,58 
                     
                     
                        0,00 
                     
                     
                        93 979 790,58 
                     
                     
                        94 656 753,77 
                     
                     
                        - 676 963,19 
                     
                  
                        UK
                     
                     
                        2014UK06RDRP004
                     
                     
                        77 329 751,21 
                     
                     
                        0,00 
                     
                     
                        77 329 751,21 
                     
                     
                        0,00 
                     
                     
                        77 329 751,21 
                     
                     
                        77 329 753,93 
                     
                     
                        -2,72 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         
            PRÍLOHA II
            Schválenie účtovných závierok platobných agentúr
            
               Rozpočtový rok 2021 – EPFRV
            
            
               Opravy podľa článku 54 ods. 2 nariadenia (EÚ) č. 1306/2013
            
            
                         
                     
                     
                        
                           Opravy súvisiace s programovým obdobím 2014 – 2020
                        
                     
                     
                        
                           Opravy súvisiace s programovým obdobím 2007 – 2013
                        
                     
                  
                         
                     
                     
                        mena
                     
                     
                        v národnej mene
                     
                     
                        v EUR
                     
                     
                        v národnej mene
                     
                     
                        v EUR
                     
                  
                        UK
                     
                     
                        GBP
                     
                     
                        10 226,71 
                     
                     
                        0,00 
                     
                     
                        21 262,92 
                     
                     
                        0,00 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         
            PRÍLOHA III
            Schválenie účtovných závierok platobných agentúr
            
               Rozpočtový rok 2021 – EPFRV
            
            
               Zníženia za nedodržanie posledných platobných lehôt v súlade s článkom 75 ods. 1 nariadenia (EÚ) č. 1306/2013
            
            
                        v EUR
                     
                  
                         
                     
                     
                        CCI
                     
                     
                        Zníženia za nedodržanie posledných platobných lehôt za rozpočtový rok 2021
                     
                  
                         
                     
                     
                         
                     
                     
                         
                     
                  
                        UK
                     
                     
                        2014UK06RDRP001
                     
                     
                        2 069 307,56 
                     
                  
                        UK
                     
                     
                        2014UK06RDRP002
                     
                     
                        0,00 
                     
                  
                        UK
                     
                     
                        2014UK06RDRP003
                     
                     
                        0,00 
                     
                  
                        UK
                     
                     
                        2014UK06RDRP004
                     
                     
                        0,00